section_heading: Posebnosti
paragraph_text: Budući da je pristup individualan praksa se može razlikovati te je moguće pronaći karakteristike različitih stilova. Vježbanje asana tako može biti i dinamično i statično. Ako je dinamično može biti i sekvencijalno (vinjasa) i repetitivno i tome slično. Ipak se, srodno nekim drugim stilovima koji izvor imaju u T. Krishnamacharyi, velika pažnja u većini slučajeva poklanja disanju prilikom vježbanja asana, a napredniji učenici ih često kombiniraju i s bandhama te se u konačnici vježbanje asana pojmi kao ekstenzija vježbi disanja i usmjeravanja prane.